CELEX: 32013D0438
Language: sk
Date: 2013-08-16 00:00:00
Title: 2013/438/EÚ: Rozhodnutie Komisie zo 16. augusta 2013 podľa článku 7 smernice Európskeho parlamentu a Rady 94/9/ES, pokiaľ ide o zákaz, ktorý prijali švédske orgány v súvislosti so žiarivkou „GW 80 455“ (ATEX-SE-01-2012) [oznámené pod číslom C(2013) 5315]  Text s významom pre EHP

20.8.2013   
            
            
               SK
            
            
               Úradný vestník Európskej únie
            
            
               L 222/12
            
         ROZHODNUTIE KOMISIE
   zo 16. augusta 2013
   podľa článku 7 smernice Európskeho parlamentu a Rady 94/9/ES, pokiaľ ide o zákaz, ktorý prijali švédske orgány v súvislosti so žiarivkou „GW 80 455“ (ATEX-SE-01-2012)
   [oznámené pod číslom C(2013) 5315]
   (Text s významom pre EHP)
   (2013/438/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 94/9/ES z 23. marca 1994 o aproximácii vnútroštátnych právnych predpisov členských štátov, týkajúcich sa zariadení a ochranných systémov určených na použitie v potenciálne výbušnej atmosfére (1) (smernica ATEX), a najmä na jej článok 7,
   keďže:
   
               (1)
            
            
               V článku 2 ods. 1 smernice 94/9/ES sa uvádza, že členské štáty vykonajú všetky príslušné opatrenia na zabezpečenie, aby zariadenia, ochranné systémy a prostriedky, ktorých sa táto smernica týka, mohli byť umiestnené na trh a uvedené do prevádzky, len ak pri správnom inštalovaní a udržovaní a používaní na svoj určený účel neohrozia zdravie a bezpečnosť osôb a tam, kde je to možné, zvierat ani majetku.
            
         
               (2)
            
            
               V článku 7 ods. 1 smernice 94/9/ES sa stanovuje, že v prípade, keď členský štát zistí, že zariadenia, ochranné systémy a prostriedky, ktoré nesú označenie zhody CE a sú používané v súlade s ich určeným použitím, sú náchylné na ohrozenie bezpečnosti osôb a tam, kde je to možné, domácich zvierat a majetku, vykoná tam všetky príslušné opatrenia na stiahnutie takýchto zariadení alebo ochranných systémov z trhu, na zákaz ich umiestnenia na trhu, ich uvedenia do prevádzky alebo ich používania alebo na obmedzenie ich voľného pohybu. Členský štát okamžite bude informovať Komisiu o všetkých takýchto opatreniach, pričom uvedie dôvody svojho rozhodnutia.
            
         
               (3)
            
            
               Švédske orgány dňa 2. októbra 2012 formálne oznámili Európskej komisii opatrenie o zákaze uvedenia na trh žiarivky značky a typu „GW 80 455“, vyrobenej spoločnosťou Gewiss S.p.A., via A. Volta 1, 24069 Cenate Sotto (Bergamo), Taliansko, ktoré bolo prijaté 19. septembra 2012.
            
         
               (4)
            
            
               Švédske orgány uviedli, že ich rozhodnutie bolo založené na nesúlade tohto výrobku so základnými požiadavkami na bezpečnosť a ochranu zdravia uvedenými v článku 3 smernice 94/9/ES a stanovenými v prílohe II k tejto smernici, konkrétne v bodoch 1.0.5 (označenie) a 1.0.6 (pokyny na použitie), týkajúcich sa nesprávneho použitia alebo nedostatkov harmonizovanej normy EN 60079-0: 2006 — Elektrické prístroje pre výbušnú plynnú atmosféru — Časť 0: Všeobecné požiadavky (IEC 60079-0: 2004, zmenené), ktoré sú uvedené vo vyhlásení o zhode ES zo strany výrobcu.
            
         
               (5)
            
            
               Švédske orgány predložili skúšobný protokol z 3. apríla 2012 o teste svetelného zdroja na ochranu pred výbuchom. Zoznam odchýlok podľa švédskych orgánov zahŕňa:
               
                           —
                        
                        
                           vážnu kritiku:
                           
                                       —
                                    
                                    
                                       sprievodné pokyny na použitie (bod 30.1 v EN 60079-0: 2006): označenie „možné nebezpečenstvo elektrostatického nabíjania — pozri pokyny na použitie“ odkazuje na ďalšie informácie v pokynoch na použitie. Takéto informácie sa však v pokynoch na použitie nenachádzajú,
                                    
                                 
                     
                           —
                        
                        
                           kritiku:
                           
                                       —
                                    
                                    
                                       označenie (bod 29.1 v EN 60079-0: 2006) — ak je svetelný zdroj pripevnený priamo na strope, je ťažké vidieť časť označenia na štítku (číselný znak ex a teplota okolia na vrchnej časti štítku),
                                    
                                 
                                       —
                                    
                                    
                                       označenie (bod 29.2 z1) v EN 60079-0: 2006) — výbušná kategória (II, IIA, IIB alebo IIC) chýba v číselnom znaku ex,
                                    
                                 
                                       —
                                    
                                    
                                       označenie (bod 29.1 v EN 60079-0: 2006) — chýba adresa výrobcu,
                                    
                                 
                                       —
                                    
                                    
                                       sprievodné pokyny na použitie (bod 30.1 v EN 60079-0: 2006) — pokyny na použitie nie sú vo švédčine (sú v ďalších piatich jazykoch vrátane taliančiny, angličtiny, francúzštiny a nemčiny),
                                    
                                 
                                       —
                                    
                                    
                                       sprievodné pokyny na použitie (bode 30.1 v EN 60079-0: 2006) — označené informácie by v pokynoch na použitie mali byť zrekapitulované. Niektoré z týchto informácií v pokynoch na použitie chýbajú:
                                       
                                                   a)
                                                
                                                
                                                   v pokynoch na použitie chýba v označení varovný text (alebo zodpovedajúci text, ktorý popisuje varovania);
                                                
                                             
                                                   b)
                                                
                                                
                                                   v pokynoch na použitie chýba teplotná trieda „T3“ (pre plyn) a najvyššia možná teplota „T78 °C“ (pre prach) pre toto svietidlo;
                                                
                                             
                                                   c)
                                                
                                                
                                                   v pokynoch na použitie chýba trieda výbušnosti (II, IIA, IIB alebo IIC), ktorá by mala byť zahrnutá v číselnom znaku ex (podľa bodu 29.2 e) v EN 60079-0: 2006).
                                                
                                             
                                 
                     
         
               (6)
            
            
               Komisia 6. novembra 2012 napísala výrobcovi, spoločnosti Gewiss S.p.A, a vyzvala ho, aby jej oznámil svoje pripomienky týkajúce sa opatrenia prijatého švédskymi orgánmi.
            
         
               (7)
            
            
               Spoločnosť Gewiss S.p.A. odpovedala 11. januára 2013 a poskytla konkrétne odpovede a technické analýzy pre každú z odchýlok, na ktorú upozornili švédske orgány:
               
                           —
                        
                        
                           Pokiaľ ide o „vážnu kritiku“ týkajúcu sa sprievodných pokynov na použitie, výrobca uviedol, že označenie a pokyny na použitie boli vypracované v súlade s posúdením rizika výrobku v súvislosti s plynmi a prachom tak, aby boli splnené osobitné požiadavky príslušnej harmonizovanej normy. Najmä informácie o „možnom nebezpečenstve elektrostatického nabíjania“ sú uvedené na samotnom výrobku v rámci všeobecného výkladu termínu „pokyny na použitie“, ktorý sa líši od výkladu švédskych orgánov, ktoré odkazujú na „sprievodné pokyny na použitie“.
                        
                     
                           —
                        
                        
                           Pokiaľ ide o „kritiku“, výrobca uviedol, že odchýlky nie sú v skutočnosti kritické, keďže súvisia s možnými rozdielmi vo výklade príslušných ustanovení normy.
                        
                     
         
               (8)
            
            
               Vo svojej odpovedi výrobca zdôraznil, že sprievodné pokyny na použitie a označovanie výrobku zlepšil a upravil podľa najnovšieho znenia uplatniteľných harmonizovaných noriem (2009, 2010 a 2012). Výrobok vychádzajúci zo znenia 2006 harmonizovanej normy EN 60079-0 už v skutočnosti nie je dostupný na trhu EÚ. K odpovedi sú priložené nové označenia, pokyny na použitie a vyhlásenie o zhode výrobku; predovšetkým sprievodné pokyny na použitie sú už v súčasnosti dostupné aj vo švédčine.
            
         
               (9)
            
            
               Švédske orgány po odpovedi výrobcu nepredložili žiadnu ďalšiu dokumentáciu.
            
         
               (10)
            
            
               Vzhľadom na dostupnú dokumentáciu a pripomienky zainteresovaných strán sa Komisia domnieva, že žiarivka značky a typu „GW 80 455“ v konfigurácii, ktorú analyzovali švédske orgány s prihliadnutím na harmonizovanú normu EN 60079-0: 2006, nespĺňa základné požiadavky na bezpečnosť a ochranu zdravia uvedené v článku 3 smernice 94/9/ES a stanovené v prílohe II k tejto smernici, najmä v bodoch 1.0.5 (označenie) a 1.0.6 (pokyny na použitie). Tieto nezrovnalosti a súvisiace technické nedostatky predstavujú pre používateľov závažné riziká, pretože sa vzťahujú na základné požiadavky na ochranu zdravia a bezpečnosti uvedené v prílohe II k smernici 94/9/ES, ktoré výrobok nesplnil, a to vzhľadom k tomu, že:
               
                           —
                        
                        
                           pokiaľ ide o „vážnu kritiku“, odkaz na „pokyny na použitie“ sa má vykladať ako „sprievodné pokyny na použitie“ v súlade s bodom 1.0.6 písm. a) prílohy II a nie všeobecným spôsobom ako pokyny v akejkoľvek forme,
                        
                     
                           —
                        
                        
                           pokiaľ ide o „kritiku“, chýbajúce prvky na označení a v pokynoch neboli zistené v súvislosti s rôznymi interpretáciami normy, ale priamo v súvislosti s konkrétnymi požiadavkami bodu 1.0.5 a bodu 1.0.6 písm. a) a b) prílohy II,
                        
                     
         PRIJALA TOTO ROZHODNUTIE:
   Článok 1
   Opatrenie prijaté švédskymi orgánmi o zákaze uvedenia na trh žiarivky značky a typu „GW 80 455“, predtým vyrobenej spoločnosťou Gewiss S.p.A. a odvolávajúce sa na vydanie normy EN 60079-0 z roku 2006 a v súčasnosti zastarané, je opodstatnené.
   Článok 2
   Toto rozhodnutie je určené členským štátom.
   
      V Bruseli 16. augusta 2013
      
         
            Za Komisiu
         
         Antonio TAJANI
         
            podpredseda
         
      
   
   
      (1)  Ú. v. ES L 100, 19.4.1994, s. 1.